Diari Oficial de la Generalitat Valenciana


Sumari del DOGV 2279, del 01-06-1994 (1994/831602)

RESOLUCIÓ de 18 d'abril de 1994, del secretari general de la Conselleria de Cultura, per la qual es reconeix, classifica i inscriu la Fundació Perís Torres en el Registre de Fundacions Culturals Privades de la Conselleria de Cultura.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2279

Data del DOGV
:   01-06-1994

Secció del DOGV
:   ALTRES DISPOSICIONS

Número del document
:   1994/831602


Data del document
:   18-04-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 18 d'abril de 1994, del secretari general de la Conselleria de Cultura, per la qual es reconeix, classifica i inscriu la Fundació Peris Torres en el Registre de Fundacions Culturals Privades de la Conselleria de Cultura. [94/3493]  
Vist l'expedient iniciat a instància del Sr. Vicente Rodríguez Gelise, en nom i representació de la Fundació Peris Torres, com a col·laborador.  
Fets  
Primer  
El Sr. Vicente Peris Moreno, el Sr. Ramón Salcedo Noya, la Sra. Rosa-María Peris Torres i la Sra. Concepción Torres Palop, que intervienen en nom i representació de l'entitat Fundació Peris Torres, manifesten expressament la voluntat de constituir una fundació cultural privada amb la denominació de Fundació Peris Torres, segons consta en l'escriptura pública de constitució de l'entitat, autoritzada pel notari de València Sr. Joaquín Borrell García, de 8 d'octubre de 1993, amb el número de protocol 2816.  
Segon  
L'objecte de la fundació segons els estatuts és:   
1. El foment del coneixement de les carreres de disseny, per mitjà de la concessió de beques.  
2. Realitzar totes les actuacions que siguen necessàries per al compliment de les seues finalitats i que no siguen contràries a l'ordenament jurídic.  
Tercer  
Seran beneficiaris dels serveis i prestacions de la fundació les persones físiques que demostren interés en les carreres de disseny, d'acord amb la seua capacitat enconòmica i/o historial acadèmic, amb subjecció als límits que estableix l'article 1.2.d del Decret 2930/1972, de 21 de juliol.  
Quart  
El capital inicial de la fundació, segons consta en l'article 6 dels estatuts, és de cent mil pessetes, aportades en metàl·lic pel fundador, això no obstant, s'ha augmentat en un milió de pessetes, segons s'acredita mitjançant escriptura pública d'esmena de 7 de març de 1994, amb número de protocol 821, atorgada pel Sr. Ramón Salcedo Noya i la Sra. Rosa-María Peris Torres, com a president i secretària del Patronat de la Fundació Peris Torres, davant el notari Joaquín Borrell García.  
La indicada quantitat d'un milió de pessetes ha sigut ingressada en el compte obert en el Banco Zaragozano, número 10-709.5, a nom de la Fundació Peris Torres, cosa que s'acredita mitjançant el resguard de l'ingrés que consta en l'escriptura.  
Cinqué  
El govern de la fundació, d'acord amb la carta fundacional, estarà a càrrec d'un patronat, integrat per les persones següents i en els càrrecs indicats:  
- President: Sr. Ramón Salcedo Noya  
- Secretària: Sra. Rosa-María Peris Torres  
- Vocals: Sr. Vicente Peris Moreno i Sra. Concepción Torres Palop.  
Tots ells han acceptat els càrrecs, de caràcter gratuït, en la forma reglamentaria.  
Sisé  
La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al Protectorat i previsió per al cas d'extinció de la fundació.  
Consideracions jurídiques  
Primera  
La Constitució Espanyola recull, en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades els patrimonis autònoms destinats primordialment pels fundadors a l'educació i la investigació científica i tècnica, i administrats sense finalitat de lucre per les persones a qui en correspon el govern, circumstàncies que concorren en aquest cas.  
Tercera  
La carta fundacional i els estatuts que conté l'escriptura pública de 8 d'octubre de 1993, amb número de protocol 2.816, compleixen els requisits bàsics de l'article 1 del Reglament de 21 de juliol de 1972, i les prescripcions dels articles 6, 7 i 84 del seu text, i per això la Fundació Peris Torres pot ser reconeguda com d'interés públic i classificar-se de finançament atés l'objectiu que persegueix segons l'article 4 dels estatuts.  
Quarta  
L'expedient ha sigut tramitat a través del Servei de Fundacions de la Conselleria de Cultura, que és la competent per a resoldre'l d'acord amb les atribucions que té conferides pel Decret 113/93, de 26 de juliol, del Govern Valencià (DOGV número 2080, de 2 d'agost de 1993).  
Vistos la Constitució vigent, el Reglament de las Fundacions Culturals Privades de 21 de juliol i les restants disposicions d'aplicació general i pertinent, i fent ús de les facultats delegades per l'ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2101, de 13 de setembre de 1993), resolc:  
Primer  
Reconéixer, classificar i inscriure com a fundació cultural privada de finançament la denominada Fundació Peris Torres, amb domicili social a València, plaça Bisbe Amigó, número 7.   
Segon  
Aprovar els estatuts continguts en l'escriptura pública, atorgada pel Sr. Vicente Peris Moreno, el Sr. Ramón Salcedo Noya, la Sra. Rosa-María Torres i la Sra. Concepción Torres Palop, davant el notari de València Sr. Joaquín Borrell García, de 8 d'octubre de 1993 i amb número de protocol 2.816, pels quals s'ha de regir la fundació.  
Tercer  
Aprovar el nomenament del primer patronat segons figura en l'escriptura de constitució i en el 5é. resultant d'aquesta resolució, després d'haver sigut acceptats els càrrecs de caràcter gratuït en la forma reglamentària.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació.  
Per a la interposició de l'esmentat recurs, serà requisit imprescindible que amb caràcter previ el recurrent comunique a aquest òrgan la interposició del mateix.  
Tot això d'acord amb el que preveuen els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, del Règim jurídic de les Administracions Públiques i del Procediment Administratiu Comú.  
València, 18 d'abril de 1994.- El secretari general de la Conselleria De Cultura: Vicente Todolí Femenia.